A mar Echea (Ege denizi en turco, Αιγαίο Πέλαγος en griego) ye una mar que fa parte d'a mar Mediterrania, y que desepara a l'este Turquía en Asia y a l'ueste Grecia en Europa. S'estendilla dende a isla de Creta a o sud dica l'estreito d'os Dardanelos a o norte, conectando por meyo d'ixe estreito con a mar de Marmara. A parte sud d'a mar Echea, dita mar de Creta, en o espacio que s'estendilla dende as islas Cicladas a o norte dica Creta a o sud, conecta con a resta d'a mar Mediterrania, d'a quala la separa chustament Creta, amás d'atras islas mas chicotas como Citerea, Kharpatos u Rodas. En a suya parte norte, dita mar de Tracia, banya as costas de Tracia y a peninsula de Gallipoli.